Supraslis
Apie upę tokiu pačiu pavadinimu žr. Supraslė (upė). Sùpraslis (arba Sùpraslė (lenk. Supraśl) – miestas Lenkijos šiaurės rytuose, 15 km į šiaurės rytus nuo Balstogės. Per miestą teka Supraslio upė. Miestas įsikūręs Balstogės aukštumose, Knišino girioje, istoriniame Palenkės regione. Miestas priklauso Balstogės aglomeracijai. Mieste įsikūrusi Knišino girios kraštovaizdžio parko administracija. Prie miesto prijungtas Podsupraslio kaimas. Per miestą eina vaivadijos kelias Nr. DW676.